Калісьці, у часе першых прэзыдэнцкіх выбараў, ён паабяцаў электарату: Вы будзеце жыць кепска, але нядоўга. Сеньня апанэнты рэжыму сьцьвярджаюць, што прароцтвы Лукашэнкі спраўдзіліся як мінімум напалову. Справы ў большасьці беларусаў — надзвычай дрэнныя. Жыцьцё іх лепш не параўноўваць з жыцьцём суседніх палякоў альбо жыхароў балтыйскіх краінаў. Параўнаньні магчымыя, калі глядзець на ўсход ці на поўдзень. Існаваньне ў суседніх Украіне і Расеі мала адрознае ад беларускага.